cyanic-selkie/wikianc huggingface dataset:
Gyrth Godwinson
Gyrth Godwinson, angelsaksisk Gyrð Gōdwinson, (født ca. 1032, død 14. oktober 1066) var den fjerde sønn av Godwin, jarl av Wessex, og således en yngre bror av kong Harald Godwinson.
Biografi
Etter farens død greide familien beholde sine posisjoner i England. Harald arvet jarledømmet Wessex og ble den nest mektigste i landet etter kongen. Gyrth ble gjort til jarl over East Anglia, Cambridgeshire og Oxfordshire en gang i tiden 1055–1057. Sammen med sin bror Leofwine Godwinsons jarledømmer i Kent, Essex, Middlesex, Hertford, Surrey og antagelig Buckinghamshire, kontrollerte sønnene til Godwin hele det østlige England. Dessuten var Toste Godwinson jarl av Northumbria. Deres søster Edith av Wessex (angelsaksisk Eadgythe) var i tillegg gift med kongen selv, Edvard Bekjenneren. Det gjorde familien til den mektigste politiske kraft i det angelsaksiske England.
I henhold til Orderic Vitalis og William av Malmesbury forsøkte Gyrth uten hell å overtale Harald Godwinson fra å gå i kamp mot Vilhelm Bastarden. Isteden ville han selv lede de engelske styrkene mot normannerne slik at broren ikke brøt sin påståtte ed som han skal ha gitt til Vilhelm om la den sistnevnte etterfølge som Englands konge. Broren Harald lot seg ikke overtale, og gikk mot Vilhelm i slaget ved Hastings. Her ble Gyrth tdlig under slaget drept sammen med Harald og broren Leofwine.
I BBCs TV-serie i to deler, Conquest (1966) ble Gyrth portrettert av skuespilleren Malcolm Webster.
Poddubnyj
Poddubnyj (originaltittel: Поддубный) er en russisk film fra 2014, regissert av Gleb Orlov.
Handling
Historien forteller om den ukrainske boksekjempen Ivan Poddubny, som kunne vinne mot enhver motstander i bokseringen.
Men han klarte aldri å vinne den ekte kjærligheten.
Marilyn Manson (band)
Marilyn Manson er et alternativt industrielt metal/rock-band. Bandet ble stiftet av Brian «Marilyn Manson» Warner under navnet Marilyn Manson & the Spooky Kids i 1990.
Vokalist Brian Warner, gitarist Scott Putesky og bassist Brian Tutunick spilte inn den første demoen i 1990. De brukte scenenavnene Marilyn Manson, Daisy Berkowitz og Olivia Newton Bundy. Alle navnene var satt sammen av en kjent modell og en seriemorder. Navnene skulle representere det gode og det onde. Marilyn Manson fikk f.eks. navnet sitt fra Marilyn Monroe og Charles Manson. Ganske snart kom Stephen Bier (Madonna Wayne Gacy) inn i bandet. Olivia Newton Bundy ble byttet ut med Brad Stewart (Gidget Gein). I 1991 begynte trommeslageren Fred Streithorst (Sara Lee Lucas) i bandet.
Marilyn Manson & the The Spooky Kids ble mer og mer populær i området, særlig takket være DJ Scott David, en tidlig fan og radiomann, som ivrig spilte låter fra bandets demoer på radioen WYNX-FM. Manson, Berkowitz og Gein opptrådte i dameklær eller bisarre kostymer. Noen ganger satte de fyr på scenetilbehøret sitt. Sammen med de sterke kontrastene hadde de elementer fra rockekulturen fra 1970-1980-tallet og figurer fra barne-tv. De fortsatte å opptre og gi ut kassetter, men I 1992 forkortet de navnet til Marilyn Manson.
Nothing Records og de første albumene (1993–1996)
I 1993 fikk Trent Reznor fra Nine Inch Nails, som da hadde sitt eget plateselskap, Nothing Records, øynene opp for Marilyn Manson. Marilyn Manson signerte en platekontrakt med selskapet og fikk muligheten til å støtte Nine Inch Nails på deres kommende turne. Høsten 1993 begynte bandet å spille inn låter med Reznor som produsent, og året etter var utgivelsen av debutalbumet Portrait of an American Family et faktum.
Jackson Mthembu
Jackson Mphikwa Mthembu (født 5. juni 1958 i Witbank i Sør-Afrika, død 21. januar 2021 i Johannesburg) var en sørafrikansk politiker.
Han var Minister in the Presidency for Sør-Afrikas regjering fra 2019 til 2021. Han var medlem av partiet African National Congress (ANC). Han var whip i parlamentet fra 2016 til 2019.
Bærum Taekwon-do klubb
På Haslum driver klubben selvforsvarstrening og tradisjonell kampkunst under mottoet kvalitet, trygghet og etikk. Klubben har 150 medlemmer (2008) i alderen fra 9 til 75 år.
Jackson Mthembu
Mthembu døde av covid-19 den 21. januar 2021 i Johannesburg, i en alder av 62 år.
Bærum Taekwon-do klubb
Klubben trener i sin egen dojang (sal for trening av kampkunst) på Haslum.
Bærum Taekwon-do klubb har arrangert flere norgesmesterskap og internasjonale stevner. Senest Norway Open 2005 som gikk av stabelen i Nadderudhallen.
Klubben ble stiftet av Søren Engelschiøn, som også ledet klubben fra 1985 til 2003. Siden 2003 har klubben vært ledet av Jørgen Botnan.
Inspirert av Wikipedia har også klubben tatt initiativ til en kunnskapsdatabase myntet på kampkunstinstruktører. Prosjektet heter "tipsarkivet.no" og skal være en hjelp til å variere kampkunsttrening, uavhengig av stilart. Alt i "tipsarkivet" er publisert under GNU fri dokumentasjonslisens.
Grafisk styreelement
Et grafisk styreelement (engelsk: widget) er et begrep innenfor elektronisk databehandling. Det er et element for interaksjon i grafiske brukergrensesnitt. Eksempler er en kommandoknapp, et rullefelt og et vindu. Styreelementene er programvarekomponenter som en datamaskinbruker kommuniserer med gjennom direktemanipulasjon, for å lese eller redigere informasjon om en applikasjon.
Biblioteker som GTK+ og Cocoa, inneholder en samling med grafiske styreenheter og logikk for å knytte disse sammen i et brukergrensesnitt.
Rødøya
Rødøya kan vise til:
Sabrina Jaquet
Sabrina Jaquet (født 21. juni 1987) er en sveitsisk badmintonspiller. Hun representerte landet sitt under Sommer-OL 2012 i London, der hun ble utslått i gruppespillet i singel.
Under Sommer-OL 2020 i Tokyo ble hun utslått i gruppespillet i singel.
Eublackburniella
Eublackburniella er en slekt av mycelbiller.
Utseende
Små (3-4 millimeter), avlangt-ovale, blanke, brunlige mycelbiller. Hodet har lange, tynne antenner og middelsstore, utstående fasettøyne. Pronotums og dekkvingenes ytterkanter danner nesten en kontinuerlig kurve. Dekkvingene har markerte punktstriper.
Utbredelse
Slekten er utbredt i Chile og Australia.
Kilder
Leiodidae i Tree of life
Vazelina Bilopphøggers
Vazelina Bilopphøggers var et norsk rockabilly- og underholdningsband som ble etablert på Gjøvik i 1979. Bandet ble et av Norges største band med sine tolkninger av gamle rockabilly-låter, med humoristiske tekster sunget på Toten-dialekt.
Starten, 1979–1981
Bandet Vazelina Bilopphøggers ble startet i romjula 1979 i leiligheten til Arnulf Paulsen i Vindingstadbakken på Gjøvik. Besetningen var da Eldar Vågan (gitar), Arnulf Paulsen (trommer), Bjørn Berg (vokal), Sven Ivar Torbjørn Nicolaysen (bass) og «Mannskoret Vrakpant», som besto av Jan Einar Johnsen, Bjørn Bogetvedt og Hallvard Høynes. Bandet stilte opp i distriktsfinalen «NM i Rock» på Gjøvik kino med å spille Gene Vincent- og Buddy Holly-låter på tilnærmet autentiske instrumenter. Vazelina vant distriktsuttagningen i rocke-NM i 1980, den gang med Asgeir Hoel på bass. I landsfinalen i Trondheim ble de uplassert, men fikk platekontrakt via Audun Tylden og Jan Paulsen i Norske Polygram og Torbjørn Nicolaysen inn som bassist. Dette resulterte i single-plata «Gi meg fri ikveld / Bilopphøggerboogie» som kom ut sommeren samme år. Begge melodiene gikk til topps på Norsktoppen. Da Vazelina gikk i studio for å spille inn sin første LP. LP-en fikk navnet 24 timers service, ble solgt i nesten 100 000 eksemplarer og mottok en diamant-utmerkelse for over 75 000 solgte eksemplarer. Da Bjørn Bogetvedt sluttet, ble duoen «Mannskoret Vrakpant» lagt ned og kun navnet «Vazelina Bilopphøggers» benyttet. I forkant av deres andre plate, Slitin i knea, sluttet også vokalisten Bjørn E. Berg og bassist Torbjørn Nicolaysen. De ble erstattet av vokalist Viggo Sandvik og bassist Espen Rød. Sistnevnte ble noen måneder senere erstattet med Rune Endal.
Storhetstiden, 1982–2000
I 1982 ga Vazelina ut LP-en Blå lys. Bandet reiste til utlandet for første gang og spilte inn fire låter i Wineyard Studios i London. Vazelina reiste over med to svarte limousiner og var i London i en uke. På turen tilbake ble den ene bilen stjålet (den kom til rette igjen nesten 20 år senere). I 1983 kom albumet På tur, der bandet bl.a. leide inn strykere fra Oslo-filharmonien. Vazelina spilte samme år sammen med blant andre Bo Diddley da han var på Norgesbesøk. Vazelina ble Spellemannominert, og Vazelina fan-klubb hadde økt til 12 500 medlemmer. Høsten 1983 endret Vazelina navnet til «The Vazelina Carwreckers» og reiste til USA for å spille inn en reklamefilm for Wasa knekkebrød i New York. De spilte også inn noen låter i Nashville. Nashville-innspillingen het Fem fyrer med ved. Turen ble finansiert med spillejobber i Minneapolis, Fargo og Seattle.
I 1985 ga Vazelina ut samleplata 5 års jubileum sammen med den skotske rockabillygruppa Johnny & The Roccos. Senere samme året fikk Vazelina fast ansettelse ved Det Norske Teateret og spilte rollene som «Snekkersvekara» i Alf Prøysens Trost i taklampa. Da sesongen var slutt på teateret, spilte Vazelina inn albumet Musikk tel arbe' 1986. Senere samme år hadde Vazelina sommershow i Tønsberg med Hege Schøyen og Øystein Sunde. Showet het «Lufta er for alle» og ble deretter spilt en helt sesong på Chat Noir. De neste to årene gikk med til turnéring og innspilling av TV-show. Samtidig med showet på Chat Noir spilte de inn LP-en Gå for gull! i 1987. Vokalist Viggo Sandvik ga ut solo-platen Fisking i Valdres i 1988 som ble en sommerhit. Tempo ble gitt ut i 1989. De vant samme år Gammleng-prisen i klassen "pop". Deretter kom showet «Helt Høggern’t» med Maj Britt Andersen og Pia Borgli som gjester. Etter enda en turné og flere TV-show kom albumet Full behandling i 1990.
I 1990 sluttet Rune Endal som bassist, og Terje Methi kom inn som bassist uten å ha status som offisielt medlem av bandet. Etter to år med turnéer og TV-show kom albumet 11 år uten kvinnfolk 1992. I 1993 spilte de inn det norske lydspor-albumet til den britisk-amerikanske animasjonsfilmen Rock-A-Doodle. Samleplata Gammel Oppland ble utgitt til jul i 1994. Albumet var på 75 minutter med bonusspor hentet fra showet «På høgg tid» – et show Vazelina spilte sammen med Marianne Krogness og Nils Vogt på Dizzie Showteater og senere på Hotell Klubben i Tønsberg.
Vinteren og våren 1996 var Vazelina engasjert av TVNorge som husorkester i TV-showet «Comeback» med Hallvard Flatland. Albumet Hææærli' på toppen ta væla kom høsten 1996 og ble fulgt opp av en turné som også omfattet Røros, Finnmark, Vestlandet og Sørlandet. I 1997 satte Vazelina, for første gang som arrangører og produsenter, opp sommershowet «Kællt i Tælt» på Kapp på Østre Toten. Showet ble spilt i fire uker og fikk 16 000 tilskuere. Bandet fulgte opp suksessen med showet «For Fulle Seil», som ble sett av 25 000 i over seks uker sommeren 1998 – en norsk rekord i antall solgte billetter til et sommershow. Høsten 1999 ble «For Fulle Seil» satt opp på Dizzie Showteater i Oslo. Showet tangerte sommershow-rekorden med 25 000 solgte billetter. Vazelina fikk også laget spesialalbumet «Hei sveis!» som de kun solgte sammen med nummererte og signerte program.
Oppblomstring, 2000-2006
I september 2000 startet Vazelina innspillingen av «Vazelina Hjulkalender» i samarbeid med produsenten Rubicon TV, på oppdrag for TV 2. Vågan og Sandvik hadde sammen med Alf Tande-P. arbeidet med manus til serien i tre år. TV-serien hadde daglig ca. 800 000 seere. Lydsporet Hjulkalender inneholdt bl.a. sangen «Hem att’ tel jul» som av P4 ble kåret til «den beste nye julesangen innspilt på mange år». Vinteren og våren 2001 ble det utgivelse og turnéring av albumet Hei sveis!. Våren/sommeren 2002 gikk med til forberedelser og oppføring av det seks uker lange showet «Fri Flyt!» på Kapp. Samme høst satte bandet opp juleshowet «Endelig hem att’ tel jul!» sammen med Maj Britt Andersen. Samarbeidet med Andersen fortsatte på Kapp sommeren 2003 i forestillingen «Elging i solnedgang».
Vinteren 2004 startet de en omfattende konsertturné hvor de spilte på plasser de ikke hadde vært på ti år. Sommeren og høsten brukte Vazelina til å forberede DVD-en Rett og Slett! i samarbeid med Odd Ragnar Lund. Julebordsesongen 2004 fullførte de med å spille «Hjulbord-show» i samfunnssalen på Oslo Arbeidersamfund.
Vinteren 2005 startet bandet forberedelser til 25-årsjubileum, herunder samleplaten Bedre hell' all medisin! og en samproduksjon med NRK for et show ved Toten Brenneri på Lena, Østre Toten». Jubileumsshowet "Fortsatt på høgge' etter 25 år" ble sendt 10. september på NRK1. Under jubileumsfesten, der tidligere bandmedlemmer var nærværende, ble Vazelina tildelt gullplate for albumet Bedre hell' all medisin!, et tegn på Vazelinas beste listeplassering på VG-lista siden Slitin i knea i 1981. Albumet solgte om lag 40 000 eksemplarer. Psykiater Berthold Grünfeld overrakte samme år bandet en hedersbevisning for et samlet platesalg på over én million eksemplarer. Vazelina avsluttet året med "Vazelina Bilopphøggers jubileumsshow", samt utgivelse av en egen julekalender og tegneserie i anledning TV 2s reprisesending av Vazelina Hjulkalender.
Vokalistskifte
I romjula 2004 opplyste Sandvik til bandet at han ville slutte. Da Sandvik 1. februar 2006 offentlig erklærte sin avgang, presenterte han samtidig Vazelina Bilopphøggers' nye vokalist Kjetil Foseid. Foseids første diskografiske opptreden med bandet var singelen «Rally rett i kroppen» – den offisielle låta til Rally Norway 2007. Albumet Bensin på bålet ble gitt ut senere samme år.
Oppløsning og avskjedskonserter
I september 2019 kunngjorde bandet at de ville legge opp. Samtidig ble det annonsert en avskjedskonsert, «40 år med vondt brenn'vin», i Oslo Spektrum lørdag 21. mars 2020. Da billettene til avskjedskonserten ble lagt ut for salg, ble konserten utsolgt på 3 minutter. Det ble derfor satt opp en ekstrakonsert dagen før, også denne ble utsolgt på kort tid. En tredje konsert ble også annonsert.
På grunn av korona-pandemien og restriksjoner mot store arrangementer måtte konsertene utsettes. I første omgang ble konsertene utsatt til høsten 2020, men ble senere utsatt igjen.
Konsertene ble til slutt arrangert 6., 7. og 8. oktober 2022, til generelt svært gode anmeldelser.
Aleksej Tsjalyj
Aleksej Mikhajlovitsj Tsjalyj (russisk: Алексей Михайлович Чалый, født 13. juni 1961 i Moskva i Sovjetunionen) er en krimsk/russisk politiker som ble borgermester i Sevastopol den 24. februar 2014.
Matinlocfeltet
Matinlocfeltet er et filippinsk offshore oljefelt som ligger i Sør-Kina-havet, ca. 50 km nordvest for provinsen Palawan, og 54 km nord for nordligste del av Nidofeltene. Det ligger i et område med havdybder på ca. 25 meter.
Feltet ble oppdaget i 1977, og produksjonen tok til i juli 1982. Per mars 2005 var den samlede produksjonen oversteget 11 millioner fat olje.
Indias kroneorden
Indias kroneorden (engelsk: The Imperial Order of the Crown of India) var en britisk-indisk orden innstiftet 1. januar 1878 av dronning Victoria av Storbritannia, som fra 1876 også var keiserinne av India. Ordenen var en dameorden og hadde én klasse. Den ble tildelt britiske og indiske fyrstelige, samt ektefeller av britiske embetsmenn i India.
Insignier
Ordenstegnet for Indias kroneorden er en keiserkronet, gjennombrutt medaljong bestående av innstifterens kongelige og keiserlige monogram, bokstavene «VRI», omgitt av en ring. Medaljongen er i gull og er besatt med diamanter, turkiser og perler. Kronen er dekorert med edelstener og emalje. Ordenstegnet er opphengt i en lys blå sløyfe med hvite kantstriper.
Ordenstegnet ble båret på venstre side ved skulderen.
Tildeling
Indias kroneorden ble tildelt sparsomt. Antallet medlemmer var i 1947 ikke høyere enn 26, men kan ha kommet opp i omkring 60 ved århundreskiftet. Ordenen ble tildelt medlemmer av den britiske kongefamilien, der prinsesser mottok ordenen etter å ha fylt atten år. Aldersregelen ble i 1947 satt til side, slik at prinsesse Margaret kunne utnevnes til medlem av ordenen. Den ble også tildelt kvinnelige medlemmer av de fremste indiske fyrstefamilier. Indias kroneorden ble videre tildelt ektefeller av visekonger, generalguvernører, guvernører og andre framtredende embetsmenn i India. Etter at India ble selvstendig i 1947 er ordenen ikke tildelt.
Forkortelsen CI benyttes etter en mottagers navn for å indikere ordensmedlemskap.
Norske innehavere
Dronning Maud ble som britisk prinsesse utnevnt til medlem av Indias kroneorden.
Rosario (Agusan del Sur)
Rosario (Bayan ng Rosario) er en kommune på Filippinene. Kommunen ligger på øya Mindanao, og tilhører provinsen Agusan del Sur. Folkemengden var på 46,683 innbyggere i 2015.
Rosario er inndelt i 11 barangayer.
Anne Berit Guttormsen
Anne Berit Guttormsen (født 1958 i Trondheim) er en norsk professor og overlege. Hun arbeider ved Haukeland Universitetssykehus som spesialist i anestesi.
Guttormsen tok medisinsk utdannelse ved Universitetet i Bergen. Etter å ha arbeidet som lege returnerte hun senere til universitetet hvor hun i tillegg til å være professor også var leder for forskerlinjen ved Det medisinske fakultet.
I 2020 stod Guttormsen frem i TV-programmet Åsted Norge og fortalte om hvordan hun hadde blitt utsatt for kjærlighetssvindel og tapt om lag 13 millioner kroner.
Anette Gilje
Anette Gilje (født 17. juni 1969 i Stavanger) er norsk artist, låtskriver og forfatter.
Grasåsen skytesenter
Grasåsen skytesenter er et skytesenter i Aurskog-Høland kommune som består av flere skytebaner fordelt på de seks lagene og foreningene Bjørkelangen Jeger- og Fiskerforening, Bjørkelangen Pistolklubb,, Høland & Bjørkelangen Skytterlag, Høland Jaktskytterklubb og Høland Jeger- og Fiskerforening.
Anette Gilje
Diplomøkonom
Gilje er utdannet diplomøkonom ved Handelshøyskolen BI. Hun var leder for Norges Bedriftsøkonomiske Studentforbund og var vara i BI-Stiftelsens styre. Senere var hun stipendiat i endringsledelse gjennom STILO (Statskonsult/Administrasjonsdepartementet).
ME-pasient og -aksjonist
Gilje var hovedperson i filmen Få meg frisk! av regissør Pål Winsents, produsert av Mediamente. Filmen ble vist på NRK.
Hun var generalsekretær i Norges ME-forening i perioden 2011–2013.
Som aksjonist for ME-saken (myalgisk encefalopati) har Gilje engasjert seg i den globale pasientaksjonen #MillionsMissing.
Forfatter og forlegger
Forlaget Gode bøker ble startet av Gilje i 2018, og hun ga ut barneboken Høyt og Lavt, Før og Nå av forfatter Trude Brænne Larsen og illustratør Anders F. Kaardahl. Hun ga også ut barnealbumet med samme navn på sitt plateselskap Fonogram, med tekster av Ingvar Hovland og tekst/musikk av Hege Bålsrød.
Musikk
Hun ga ut debutalbumet Stille sanger på sitt eget plateselskap, Fonogram, i 2017. Albumet er senere gitt ut også på engelsk, tysk, spansk og tegnspråk (www.tegn.tv). Lars Martin Myhre er musiker og produsent på albumene som er spilt inn i studio hos Jon K. Rosslund.
Den 34. Razzie-utdelingen
'''Den 34. Razzie-utdelingen''' er en parodisk filmprisutdeling som skal markere de dårligste filmene fra filmåret 2013. Nominasjonene til prisutdelingen ble avslørt den 15. januar 2014, og vinnerne ble utnevnt den 1. mars samme år.
Dårligste film
'Movie 43'' (Relativity Media)
Dårligste mannlige skuespiller
Jaden Smith i After Earth som Kitai Raige
Verste kvinnelige skuespiller
Tyler Perry i A Madea Christmas som Madea
Verste mannlige birolle
Will Smith i After Earth som Cypher Raige
Verste kvinnelige birolle
Kim Kardashian i Temptation: Confessions of a Marriage Counselor som Ava
Verste par på skjermen
Jaden Smith og Will Smith på planeten Nepotism i After Earth
Dårligste forløper, nyinnspilling, plagiat eller oppfølger
Fly
Dårligste regissør
De 13 personene (Elizabeth Banks, Steven Brill, Steve Carr, Rusty Cundieff, James Duffy, Griffin Dunne, Peter Farrelly, Patrik Forsberg, Will Graham, James Gunn, Bob Odenkirk, Brett Ratner, og Jonathan van Tulleken) som regisserte Movie 43
Dårligste manus
Movie 43 (skrevet av Steve Baker, Ricky Blitt, Will Carlough, Tobias Carlson, Jacob Fleisher, Patrik Forsberg, Will Graham, James Gunn, Claes Kjellstrom, Jack Kukoda, Bob Odenkirk, Bill O'Malley, Matthew Alec Portenoy, Greg Pritikin, Rocky Russo, Olle Sarri, Elizabeth Wright Shapiro, Jeremy Sosenko, Jonathan van Tulleken og Jonas Wittenmark)
Ghazl El Mahalla SC
Ghazl El Mahalla Sporting Club, arabisk: نادي غزل المحلة الرياضي (stiftet 1. oktober 1936) er en egyptisk fotballklubb fra El Mahalla El Kubra.
Lianne Tan
Lianne Tan (født 20. november 1990) er en belgisk badmintonspiller. Hun representerte landet sitt under Sommer-OL 2012 i London, der hun ble utslått i gruppespillet i singel. Også hennes bror, Yuhan Tan, er badmintonspiller og deltok under Sommer-OL 2012.
Under Sommer-OL 2020 i Tokyo ble hun utslått i gruppespillet i singel.
Kjersti Beck
Kjersti Beck (født 5. september 1979) er en norsk tidligere håndballspiller og fotograf fra Totenvika i Østre Toten. Hun har medalje fra både EM i håndball og beachhåndball.
Hun arbeider nå som kontorsjef og prosjektleder for Ungdoms-OL 2016 på Lillehammer. Hennes og mannen Per-Erik Bjørnbacks blogg ble kåret til Norges beste reiseblogg i 2010 av magasinet Reiser & ferie i samarbeid med Nettavisen og Ticket.
Karriere som håndballspiller
Hun var målvakt for Balonmano Parc Sagunt, Byåsen I.L, Toten HK, Sjetne, Gjøvik og Vardal samt Viken. Beck var også målvakt for det norske kvinnelandslaget, og var bl.a. med i EM i håndball for kvinner 2004 i Ungarn da Norge ble europamestere. Kjersti Beck er nesten ferdig utdannet fysioterapeut, og hun har også jobbet som radiovert og nyhetsanker. Hun la opp på landslaget etter VM i 2005. Beck endte dermed med 42 A-landskamper.
I juli 2013 deltok hun ved EM i beachhåndball 2013 i Randers i Danmark. Her fikk Norge bronse, etter at de vant bronsefinalen 2-1 over Ukraina.
Hun spilte også på Norges lag som deltok ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass.
Stor seljesigdvikler
Stor seljesigdvikler (Ancylis geminana) er en sommerfugl i gruppen av viklere (Tortricidae).
Utseende
En middelsstor (vingespenn 14-20 millimeter) vikler med sigdformede forvinger. Forvingenes fremre del av gråbrun, den bakre delen brun-beige, skillet mellom de to fargene er skarpt og S-formet. Som vanlig for slekten sigdviklere er den noen korte, hvite skråstreker på vingens framkant nær spissen. Bakvingen er brunhvit. Arten er meget lik på den beslektede liten seljesigdvikler (Ancylis diminutana), for å skille disse to artene sikkert må man dissekere kjønnsorganene.
Levevis
Larven lever inne i en opprullet bladkant på et selje (Salix caprea)-blad
Utbredelse
Arten er utbredt over hele Europa og finnes også i det nordlige Asia og i Nord-Amerika. Den er funnet spredt nord til den sørlige delen av Nordland i Norge.
Nord-Lenangen (fjord)
Nord-Lenangen eller Nordlenangen (kvensk: Itarivuono) er en arm av Ullsfjorden i Lyngen kommune i Troms fylke. Fjorden strekker seg 10 kilometer sørover til Botn og løper parallelt med Ullsfjorden. Den har innløp mellom Nordlenangsnesset i vest og Russelvnesset i øst. Ved Straumen, omtrent midtveis, smalner fjorden inn og blir svært grunn. Her er strømmen sterk ved tidevannskiftene. Den innerste delen av fjorden kalles Botn.
Bygda Nord-Lenangen strekker seg langs østsida av fjorden, og som en del av bygda regnes også grendene Nygårdstranda på vestsida, Lenangsstraumen ved Straumen og Russelv i nord. Fv312 går langs mesteparten av fjorden og krysses via Straumen bru.
Guido Bernardi
Guido Bernardi (født 21. september 1921 i Pontenure, død 22. januar 2002 i Pontenure) var en italiensk syklist som deltok i de olympiske leker 1948 i London. Bernardi vant en olympisk sølvmedalje i sykling under Sommer-OL 1948 i London. Sammen med Anselmo Citterio, Arnaldo Benfenati og Rino Pucci kom han på andreplass i lagkonkurransen 4000 meter forfølgelsesritt bak Frankrike.
Bellotsundet
Bellotsundet er et sund øst-vest mellom Somersetøya og Boothiahalvøya i Nunavut, Canada, og markerer grensen for det amerikanske kontinentets nordligste utstrekning.
Lengden er 35 km. Fra vestenden varierer bredden fra 1 til 2 km de første 25 km, før det blir bredere. Nordsiden har en bratt kystlinje med høyder opp til 450 meter. Høydene på sørsiden når opp til 750 meter. Tidevannsstrømmer i sundet har vært målt til 8 knop av skiftende retning.
Sundet ble oppdaget i 1852 av William Kennedy, kaptein på ketchen «Prince Albert», mens han lette etter John Franklin, og gitt navn etter en av offiserene ombord Joseph René Bellot. Bellot døde i Artis ett år senere i en alder av 26 år. F.L. McClintock overvintret i sundet fra 1858 til 1859. Sundet ble første gang traversert med båt i 1937, da Scotty Gall på frakteskuta «Aklavik» seilte hele Nordvestpassasjen. Ved det østlige utløpet anla Hudson's Bay Company stasjonen Fort Ross i 1937, ubebodd siden 1948.
Rødøya (Rødøy)
Rødøya er ei øy i Rødøy kommune i Nordland. Øya ligger utenfor munningen av Tjongsfjorden. Rødøya har et areal på 8,2 km², og høyeste punkt på øya er Rødøyløva på 443 moh. Øya hadde 175 innbyggere i 2001.
Rødøya var tidligere kommunesenter i Rødøy kommune. På øya ligger Rødøy kirke fra 1885. Malin Arntsen fikk i 2006 Nordland fylkeskommunes næringslivspris for kvinner for arbeidet med Klokkergården Gjestgiveri. Klokkergården ble bygd i 1906, og ble restaurert i 1997.
Rødøy kommunes kommunevåpen er inspirert av Rødøyløva på Rødøya.
Postmannens hvite netter
Postmannens hvite netter (originaltittel: Белые ночи почтальона Алексея Тряпицына) er en russisk film fra 2014, regissert av Andrej Kontsjalovskij.
Handling
Historien finner sted i en gudsforlatt russisk landsby. Den eneste måten å nå fastlandet på fra denne landsbyen er å krysse en innsjø med båt. Et postbud blir derfor landsbyen eneste forbindelse med resten av verden. Til tross for all den moderne teknologien som blir oppdaget i resten av verden, lever folket i landsbyen som de ville gjort i Neolittisk tid.
Men en dag stikker postmannens kjæreste av fra livet i landsbyen, og flytter heller til storbyen. Postmannens påhengsmotor blir deretter stjålet, og han kan ikke lenger levere post. Hans normale livsmønster blir derfor kraftig forstyrret. Postbudet velger derfor å reise til storbyen han også.
Slaget ved Gaugamela
Slaget ved Gaugamela i 331 f.Kr. ble vunnet av Aleksander den store fra Makedonia over Dareios III av Persia. Slaget blir også unøyaktig kalt «slaget ved Arbela».
Sted
Dareios valgte en flat slette hvor han kunne sette inn sitt tallmessig overlegne kavaleri. Stedet der slaget stod, nær Tel Gomel, øst for Mosul i dagens nordlige Irak, ble fastslått av Aurel Stein i 1938. Gaugamela antas dermed, etter denne lokaliseringen, å ha ligget innen det området som i dag er del av Mosuls bybebyggelse. Etter slaget flyktet Dareios til Arbela (dagens Arbil) 120 km øst. Avstanden fra Arbil til Mosul er rundt 80 km, så der er rom for diskusjon fortsatt.
Slaget
Slaget startet med perserne på plass på slagmarken.
Dareios hadde rekruttert sitt beste kavaleri fra sine satraper og fra en alliert skytisk stamme. Dareios hadde også satt ut stridsvogner med ljå. Han hadde ryddet terreng foran stridsvognene. Han hadde også 50 indiske krigselefanter støttet av indiske stridsvogner.
Før slaget beordret Dareios at busker og vegetasjon skulle fjernes fra slagmarken for å få mest mulig ut av stridsvognenes effektivitet.
Dareios plasserte seg i midten med sitt beste infanteri (de greske leiesoldatene og hans livvakt «eplebærere»). På begge flankene var der kavaleri. Bessus kommanderte den venstre flanken med baktrianerne og skyterne, og Mazaeus kommanderte høyre flanke med syrerne og medisk kavaleri.
Aleksander kommanderte den makedonske høyre flanke selv, med kompanjong-kavaleriet og hypaspistene, og Parmenion kommanderte venstre flanken med thessaliene og gresk alliert kavaleri. Begge flankene ble beskyttet av lett infanteri som agrianerne på høyre. I midten stod den makedonske falanksen i to linjer og formet en «dobbel falanks». Den andre linjen skulle snu seg dersom de ble angrepet fra flankene.
Makedonerne avanserte som om de gikk inn i fellen som lå foran dem. Plutselig forandret hele hæren retning og begynte å bevege seg til høyre og vekk fra den forberedte grunnen. Dareios angrep nå med sine stridsvogner. Noen av disse ble avbrutt av agrianerne.
Dareios beordret sitt kavaleri på venstre flanke til å gå rundt den makedonske høyresiden og stoppe deres bevegelse mot høyre. Dette ble stoppet av Aleksanders greske kavaleri. Ettersom mer persisk kavaleri forsøkte å gå rundt den makedonske høyreflanken,satte Aleksander inn sine siste reserver av kavaleri til å angripe punktet hvor hovedstyrken til perserne møtte kavaleriet på flanken. Dette førte til en åpning i den persiske linjen. Aleksander snudde sin linje og angrep denne åpningen med en kile som bestod av kompanjong-kavaleriet og hypaspistene. De etterfølgende persiske kavaleriet ble tatt ned av spydkastere som hadde gjemt seg bak kavaleriet til Aleksander. Kavaleriet angrep så direkte mot Dareios.
Dareios så nå at hans venstre flanke var i ferd med å gå under og at makedonerne avanserte for å drepe eller fange ham. Han snudde sin stridsvogn og flyktet fra slagmarken. Kavaleriet på venstre flanke fulgte ham i flukten.
Etter kampen
Perserne mistet antagelig 40 695 mann. Dareios flyktet med sin livvakt og noe baktriansk kavaleri. Aleksander forfulgte ham hele veien til Arbil rundt 120 km fra slagmarken. Dareios klarte å unnslippe til Media, men ble senere drept av Bessos, en av sine egne hærførere.
Senere ble Aleksander kronet til «konge av Asia» i en storslått seremoni i Arbela.
Gjermund Cappelen
Gjermund Erik Cappelen, opprinnelig navn Gjermund Maack Thorud, (født 10. oktober 1966 i Asker) er en norsk narkotikasmugler. I 2022 ble det kjent at han i forbindelse med en prøveløslatelse var blitt innvilget ny identitet og hemmelig adresse.
Han er sønn av overingeniør i Statens vegvesen Ingolf Henry Thorud (død 2007) og har røttene sine fra Nannestad og Hurdal. I 2009 tok han samboerens navn, Cappelen. Hun tok selv navnet i voksen alder og hevder å være etterkommer av slekten Cappelen. Samboeren ble også arrestert i 2013 i forbindelse med saken.
Cappelen har forklart at hans befatning med narkotika startet i ungdomstiden, og han ble dømt flere ganger for narkotikaforbrytelser i 1980- og 1990-årene.
Cappelen–Jensen-saken
I 2013 ble Cappelen pågrepet i forbindelse med etterforskningen av et større smuglernettverk han ledet, kjent som Cappelen–Jensen-saken. Han forklarte senere at han siden 1990-årene har stått bak innføringen av rundt 25 tonn hasj til Norge. I 2015 ble flere personer i Cappelens hasjliga dømt til lengre fengselsstraffer i forbindelse med denne saken. Rettssaken mot Cappelen og politimannen Eirik Jensen startet i 2016. Cappelen erkjente straffskyld for tiltalen som gjaldt innføring av 16 tonn hasj. Han ble dømt til 15 års ubetinget fengsel den 18. september 2017, mens Jensen ble dømt til 21 års fengsel. Cappelen valgte å anke over straffutmålingen. Ankesaken i Borgarting lagmannsrett startet 28. august 2018. Saken i lagmannsretten i 2018–2019 endte med at kjennelsen ble tilsidesatt av fagdommerne på grunn av forhold som gjaldt vurderingen av medtiltalte Eirik Jensen. Saken ble behandlet for andre gang i lagmannsretten i 2020, der Cappelen ble dømt til 13 års fengsel. Retten la til grunn at Cappelen hadde samarbeidet med påtalemyndigheten i saken gjennom forklaringen om sin og andres rolle og bidratt til å oppklare alvorlig korrupsjon hos en høyt betrodd politimann, og dommen mot både Cappelen og Jensen tok utgangspunkt i Cappelens forklaring som ble vurdert som detaljert og troverdig, mens retten helt avviste forklaringen fra Eirik Jensen. Retten la også vekt på at Cappelen hadde sittet svært lenge i varetekt mens han ventet på endelig dom, og retten mente derfor Cappelen skulle ha en betydelig rabatt i utmålingen av straffen. Cappelen ble løslatt i 2022 etter å ha sonet ⅔ av straffen på 13 års fengsel for narkotikasmugling og grov korrupsjon. Han har siden skiftet navn og flyttet til hemmelig adresse.
E.T. the Extra-Terrestrial (andre betydninger)
E.T. the Extra-Terrestrial er den engelske tittelen på filmen E.T..
Andre bruksområder:
19. serierunde i Tippeligaen 2010
19. serierunde i Tippeligaen 2010 startet lørdag 31. juli klokken 17:00 med Lillestrøm mot Kongsvinger. Runden fortsatte med seks kamper søndag 1. august, fem kamper klokken 18:00 og hovedkampen mellom Brann og Molde på Brann Stadion klokka 20:00. Runden ble avsluttet mandag 2. august klokken 19:00 med Vålerenga mot Start.
Pink Floyds liveopptredener
Pink Floyds liveopptredener er en liste over sangene Pink Floyd vanligvis spilte på konsertene sine. Pink Floyd har alltid vært kjent for flotte lysshow på konsertene sine, men har aldri vist seg selv på de store skjermene på konsertene, unntatt på arrangement som Live8. De har heller vist filmruller.
The Piper at the Gates of Dawn-turneen 1966/1967
I 1967 kom studioalbumet The Piper at the Gates of Dawn. Dette var svært populært da det kom ut, men har med tiden blitt et album som sjeldent blir kjøpt av andre enn Pink Floyd-fans.
Liste over sanger:
Album fra turneen
Ingen
A Saucerful of Secrets-turné (1968)
I starten av 1968 var Syd Barrett med på turneen, men på grunn av for mye LSD-bruk, og i tillegg en frykt for store folkemengder måtte Barrett ut av Pink Floyd. Astronomy Domine, som opprinnelig var 4 minutter og 12 sekunder lang ble nå spilt opptil 9 minutter lang, og var noe annerledes en studioversjonen! Det var etterhvert lett å se at Syd hadde tatt skade av LSD-misbruken, for blikket var helt fjernt. David Gilmour syntes dette var direkte skremmende. 1968 er det eneste året David Gilmour og Syd Barrett sto på samme scene på samme konsert. Ummagumma-turneen i 1969 var den første turneen uten Syd Barrett. Det ble også utgitt et dobbeltalbum ved navn Ummagumma samme år. Ummagumma-albumet inneholder både live- og studioplate. Ummagumma er det Pink Floyd-albummet som har solgt dårligst.
Videoer/filmer fra turneen
Ingen
Atom Heart Mother/Meddle-turné (1970-1971)
Atom Heart Mother ble sluppet i 1970, og ble svært populær, men i USA ble det ikke like mye solgt. I 1971 ble det sluppet et nytt album; Meddle. Meddle er et svært psykedelisk album. Det finnes også en video fra en av konsertene i 1971, Pink Floyd Live at Pompeii. Denne videoen inneholder opptak fra konserten i amfiteateret i det gamle Pompeii. Låten Mademoiselle Nobbs er en prototype av låten som senere ble kalt Seamus på albumet Meddle. Navnet Seamus kommer fra at hunden som uler og bjeffer på denne låten, het Seamus. På denne tiden var det virkelig eksperimental periode, men likevel ble det spilt ballader som Cymbaline, Atom Heart Mother, Set the Controls For the Heart of the Sun, Fat Old Sun og Echoes.
Sanger spilt 1970 til 1971:
The Dark Side of the Moon-turné (1972-1974)
I 1972 begynte Pink Floyd å spille Dark Side of the Moon-låter på konsertene, og det var tydelig at publikum elsket denne musikken.
Liste over sanger:
Oskar Roehler
Fra midten av 1990-årene ble Roehler kjent som spillefilmregissør. Hans mest suksessrike film var Ingen steder å gå med Hannelore Elsner i hovedrollen, i den beskriver Roehler de siste årene i sin mors liv. Filmen ble tildelt en rekke priser, blant annet Deutscher Filmpreis i gull.
Menneskelige feil
Menneskelige feil (på engelsk human errors) er atferd eller manglende atferd som er utenfor normen på en måte som gjør at handlingen medfører en konsekvens. Sagt på en annen måte defineres menneskelig feil som "en upassende eller uønsket menneskelig beslutning eller atferd som reduserer eller har potensial til å redusere systemeffektivitet, sikkerhet eller ytelse".
Menneskelige feil inngår i fagfeltet menneskelige faktorer. Forskning på menneskelige feil kan deles inn i tre nivåer: individnivå, gruppenivå og organisasjonsnivå. På individnivå er temaer som kognisjon, sanseopplevelser, situasjonsbevissthet og beslutningstaking sentrale, ettersom det hjelper oss å forstå hvordan individer fungerer. På gruppenivå handler det om å forstå hvordan mennesker tenker og handler i samspill med hverandre. Her vil teori om grupper, gruppetenking, normer og roller, samt kommunikasjon være viktig. På organisasjonsnivå er det innflytelse av organisasjonens ledelse, strukturer og systemer som gjør seg gjeldende.
Kategorier
Det finnes mange måter å kategorisere menneskelige feil på:
Helge Ingstad-ulykken
Ved å se på Helge Ingstad-ulykken kan man studere hvordan individer tenker og handler alene og i samspill med andre mennesker. Helge Ingstad-ulykken var en skipskollisjon i 2018 mellom den norske fregatten KNM «Helge Ingstad» og det maltesiske tank­skipet MT «Sola TS». Ulykken har i senere tid blitt et aktuelt forskningsobjekt for forståelsen av menneskelige feil.
Ulykken viste blant annet hvordan oppmerksomhet, situasjonsbevissthet og kommunikasjon var tre viktige faktorer som gav grunnlag for at menneskelige feil ble begått.
Sveitserost-modellen
Sveitserost-modellen er en modell som brukes i risikoanalyse og risikostyring. Den blir ofte brukt i luftfartssikkerhet, ingeniørfag, helsetjenester og nødtjenesteorganisasjoner. Modellen ble laget av James T. Reason ved University of Manchester og har blitt anerkjent som en viktig modell innenfor menneskelige feil. Det kalles noen ganger den "kumulative handlingseffekten".
Modellen sammenligner menneskelige systemer med flere skiver av sveitsisk ost, som har tilfeldig plasserte og dimensjonerte hull i hver skive. Stablet side ved side slik at risikoen for at en trussel blir en realitet reduseres av de forskjellige lagene og typene forsvar som er " lagdelt" bak hverandre. Derfor tillater i teorien ikke bortfall og svakheter i ett forsvar en risiko (f.eks. et hull i hver skive i stabelen på linje med hull i alle andre skiver), siden andre forsvar også eksisterer (f.eks. andre osteskiver).
Aktive og passive feil
Modellen inkluderer aktive og passive feil. Aktive feil omfatter de usikre handlingene som kan knyttes direkte til en ulykke, for eksempel (i tilfelle av flyulykker) en navigasjonsfeil. Latente feil inkluderer medvirkende faktorer som kan ligge i dvale i dager, uker eller måneder til de bidrar til ulykken. Idag kalles aktive feil for umiddelbare årsaker, mens passive feil kalles underliggende årsaker.
Bruksområder
Modellen kan også brukes i enkelte områder av helsevesenet. En passiv feil kan for eksempel være lignende innpakning av to legemidler som deretter oppbevares nær hverandre i et apotek. Denne feilen vil være en medvirkende årsak til administrering av feil medikament til en pasient. Slik forskning førte til erkjennelsen av at medisinske feil kan være et resultat av "systemfeil, ikke karakterfeil", og at grådighet, uvitenhet, ondskap eller latskap ikke er de eneste årsakene til feil. Modellen har også blitt brukt på en rekke andre områder. For eksempel bruker Lubnau, Lubnau og Okray modellen på prosjektering av brannslokkingssystemer. Det er en hjelp for å redusere menneskelige feil ved å "sette inn flere lag med ost i systemet", nemlig teknikkene for Crew Resource Management.
Kritikk
Selv om sveitserost-modellen er respektert og ansett for å være en nyttig metode for å forstå konsepter innenfor menneskelige feil, har den vært utsatt for kritikk for at den brukes for bredt, og uten nok andre modeller eller støtte.
Rødøyløva
Rødøyløva er et fjell på Rødøya i Rødøy kommune i Nordland. Fjellet har en høyde på 443 meter over havet, og har form som ei liggende løve. Rødøyløva er et kjent landemerke på Helgelandskysten, brukt under navigasjon til sjøs, og har gitt inspirasjon til Rødøy kommunes kommunevåpen.
Tangalan
Tangalan (Bayan ng Tangalan) er en kommune på Filippinene. Kommunen ligger på øya Panay, og tilhører provinsen Aklan.
Mohamed Alhammadi (friidrettsutøver)
Mohamed Alhammadi (født 2. august 1991) er en emiratarabisk friidrettsutøver som konkurrerer i sprintløp.
Tangalan
Barangayer
Tangalan er inndelt i 15 barangayer.
Mohamed Alhammadi (friidrettsutøver)
I 2021 representerte han landet sitt under Sommer-OL 2020 i Tokyo på 100 meter der han ble utslått i førsøksheatet.
Norges Fiskerimuseum
Norges Fiskerimuseum er et museum i Bergen for fiskeri, fangst og havbruk, grunnlagt i 1880. Museet het frem til 1993 Fiskerimuseet i Bergen og ble etter museumsreformen i 2005 en del av Museum Vest.
Utstillingene viser den norske fiskerinæringen fra moderniseringsprosessen satte inn mot slutten av 1800-tallet, i et nasjonalt og internasjonalt perspektiv. Overgangen fra fiskarbondens sesongpregede kystfiske til helårs havfiske i det sterkt utvidete sjøterritoriet. Museet tar også for seg dagens fiskeri- og havbruksnæring og fokuserer på ressursforvaltning og Norges rolle som fiskeristormakt.
Opprettelsen
Norges Fiskerimuseum er Norges eldste museum spesielt rettet mot næringslivet, grunnlagt i 1880 av Selskabet for de norske Fiskeriers Fremme, som et av flere tiltak i arbeidet for å modernisere fiskerinæringen. Fiskerimuseet overtok Bergens Museums samling av båtmodeller og redskaper. Museets første utstilling ble åpnet i 1891 på loftet i Kjøttbasaren. Museet ble senere flyttet til Den permanente utstillingsbygning 1896–1991 sammen med Vestlandske Kunstindustrimuseum og Bergen Billedgalleri, i 1991 til Fiskerisenteret på Bontelabo og endelig til Sandviksboder 20, 23 og 24 i 2010.
Håkan Malmrot
Håkan Malmrot (født 29. november 1900, død 10. januar 1987) var en svensk svømmer.
Anastasija Prokopenko (badmintonspiller)
Anastasija Jurjevna Prokopenko (russisk: Анастасия Юрьевна Прокопенко; født 17. mai 1986) er en russisk badmintonspiller. Hun representerte landet sitt under Sommer-OL 2012 i London, der hun ble utslått i gruppespillet i singel.
Łagiewniki-skogen
Łagiewniki-skogen (polsk Las Łagiewnicki) er det største rekreasjonsområdet innenfor byen Łódź’ administrative grenser. Med sine 1204,45 hektar er den en av de største byparkene i verden.
Historie
Skogens navn kommer fra bosetningen Łagiewniki som skulle beskytte middelalderbyen Zgierz, og som sannsynligvis ble anlagt i det 11. århundre. Bosetningens navn kommer derimot av kopper og kar av skinn og tre (polsk łągiew) som ble samlet og gitt til hertughoffet. I senere tid ble landsbyen overgitt til adelen, blant annet familiene Łagiewnicki, Bełdowski og Żeleski (i det 17. århundre), Stokowski, Karnkowski, Zawisz, Zaręb (1700- og 1800-tallet), og fra 1886 gikk Łagiewniki over til baronfamilien Heinzel, som var poloniserte tyskere. Under andre verdenskrig ble skogen vitne til en rekke henrettelser utført av de tyske nazistene. I dag er Łagiewniki-skogen særlig kjent for sine mirakuløse helbredelser og Fransiskanerklosteret i skogen er et av de viktigste pilegrimsstedene i det sentrale Polen.
Beliggenhet
Łagiewniki-skogen ligger i byens nordøstlige del. Den har et areal på 1205 hektar, og grenser med Łagiewnicka-gaten i vest, med Rogi-bosetningen og 1863-oppstandens bosetning i sør, med bosetningene Modrzew, Moskule og Łodzianka i øst og med Skotniki-bosetningen i nord, hvor den går sammen med byens administrative grenser. Skogen er en rest etter den gamle Łódź-urskogen (Puszcza Łódzka), og utgjør et opplandslandskap med høyde mellom 215 og 260 meter over havet. Hele komplekset ligger innenfor elven Bzuras avrenningsområde.
Flora og fauna
Nesten halvparten av området dekkes av sommereik og vintereik (42 %). Andre planter er furu (27 %), hengebjørk (20 %), gran (4 %), agnbøk (3 %) og videre lerk, or, bøk, spisslønn, lind, edelgran, svart edelgran, svartfuru, weymouthfuru, banksfuru, douglasgran, rødeik, osp, svartpoppel, ask, platanlønn, naverlønn, sukkerlønn, vrangalm, alm, parkalm, falsk akasie, vanlig bjørk, hestekastanje, storlind og pil. Den gjennomsnittlige alderen til trebestanden er cirka 80 år, skjønt i den nordvestlige delen av skogen finnes også 200 år gamle eiker. De mest utbredte buskene er hegg, trollhegg, krossved, geitved, rogn, hassel og svarthyll.
I skogen finnes 500 arter insekter (blant annet 21 arter sommerfugler), 115 arter fugler, 25 arter pattedyr og 15 arter fisker.
Severdigheter
Severdighetene utgjør en av de viktigste turistattraksjonene i Łagiewniki-skogen. De mest kjente er St. Anton kirke og Fransiskanerklosteret ved Okólna-gaten, samt St. Roch kapell og St. Anton kapell.
Sentret for kurering av lungesykdommer
I 1946 oppstod «Barnesanatorium mot tuberkulose» i skogen etter å ha tatt dens gunstige klimatiske forhold i betraktning. Sanatoriet befant seg i Heinzels palass, som under andre verdenskrig ble sprengt av tyskerne.
Noen år senere begynte anleggingen av nye paviljonger ved Okólna-gaten som skulle benyttes av et nytt planlagt sykehus, og den 1. januar 1966 ble «Sykehus for lungesykdommer» offisielt åpnet. Her ble alle avdelinger for kurering av lungesykdommer i byen sentrert. Hovedmålet var å diagnostisere og kurere tuberkulose og andre lungesykdommer.
Pyramids FC
Pyramids Football Club, arabisk: نادي بيراميدز لكرة القدم‎ or نادي الأهرام لكرة القدم (stiftet 27. juni 2018) er en egyptisk fotballklubb fra Kairo.
Solnetsjnyj udar
Solnetsjnyj udar (originaltittel: Солнечный удар) er en russisk film fra 2014, regissert av Nikita Mikhalkov.
Handling
Historien er lagt til en leir for krigsfanger i november 1920, på Krim. Mange fra Den hvite armé har allerede blitt evakuert, med flere tusen offiserer er fremdeles igjen på halvøya. Offiserene er fullstendig uvitende om deres nært forestående undergang, og venter på at deres skjebne skal avgjøres av tjenestemenn fra Den røde armé. En av dem – en navnløs – blir hjemsøkt av minnene om et dramatisk og kort forhold som fant sted i 1907.
Han forsøker også å forstå hvordan det russiske imperiet falt fra hverandre, og hvem som egentlig har skylden. Men alle grubleriene hans tar slutt når alle offiserene går om bord på en gammel lekter, som den røde armé senker i Svartehavet - og alle offiserer omkommer.